ארז פדן

ארז פדן (נולד ב-22 באוגוסט 1969) הוא עורך דין ישראלי המשמש כפרקליט מחוז דרום (פלילי).

== ביוגרפיה ==
פדן נולד לאיתי ועמירה וגדל כבן הדור השלישי בקיבוץ בעין השופט.<ref>[http://izkor.keh.co.il/crony/beryl-keren/ ברל קרן], באתר ההנצחה של עין השופט</ref> שירת בצה"ל כמפקד פלוגה בחיל ההנדסה הקרבית ובהמשך כמג"ד (בדרגת סא"ל) במילואים.<ref></ref> בעל תואר ראשון במשפטים בהצטיינות מאוניברסיטת חיפה, תואר שני במשפטים מהאוניברסיטה העברית, ותואר שני במינהל ציבורי מאוניברסיטת הרווארד. בוגר תוכנית העמיתים של קרן וקסנר.<ref>[https://il.wexnerfoundation.org/our-alumni/ הבוגרים שלנו], באתר קרן וקסנר</ref>

=== פרקליטות מחוז ירושלים ===
התמחה תחילה במחלקת הבג"צים בפרקליטות המדינה, ולאחר מכן שימש כפרקליט במחוז ירושלים של פרקליטות המדינה, וניהל תחילה תיקים פליליים, מינהליים ואזרחיים. בהמשך, ניהל כפרקליט בכיר במחוז תיקי פשע חמור מסוגים שונים,<ref></ref> וכן תיקי שחיתות שלטונית דוגמת תיק המינויים הפוליטיים של צחי הנגבי,<ref></ref> פרשת הרבנים, ועוד. בהמשך שימש פדן כ"ממונה" ומנהל מחלקה.

בשנת 2017 שימש פדן כמשנה לפרקליט מחוז ירושלים (פלילי). במסגרת תפקידיו הוביל את התביעה בתיק המעונות נגד שרה נתניהו ועזרא סיידוף, תיק הרב אליהו בקשי דורון,<ref></ref> תיקי אליעזר ברלנד ומקורביו,<ref>[https://twitter.com/erezpadan/status/799630844986032128 ציוץ של ארז פדן ברשת החברתית טוויטר], 18 בנובמבר 2016; [https://twitter.com/VeredPelman/status/1386258551019118593 ציוץ של ורד פלדמן ברשת החברתית טוויטר], 25 באפריל 2021; </ref> תיק "חתונת השנאה",<ref>[https://twitter.com/erezpadan/status/791296897361317892 ציוץ של ארז פדן ברשת החברתית טוויטר], 26 באוקטובר 2016; </ref> תיק "הכנופיה הירושלמית",<ref></ref> רצח בני הזוג כדורי,<ref></ref> תיקים חמורים נוספים,<ref>[https://twitter.com/erezpadan/status/736435945025736704 ציוץ של ארז פדן ברשת החברתית טוויטר], 28 במאי 2016; ; . [https://twitter.com/erezpadan/status/841346945662763011 ציוץ של ארז פדן ברשת החברתית טוויטר], 13 במרץ 2017; </ref> ועוד.<ref>[https://twitter.com/erezpadan/status/822149152985518084 ציוץ של ארז פדן ברשת החברתית טוויטר], 19 בינואר 2017; </ref>

ביוני 2019 התבטא בראיון לכאן ב ביחס לתיקי נתניהו, וטען כי טענותיו של ראש הממשלה בנימין נתניהו על "רדיפה" הן חסרות שחר.<ref>[https://twitter.com/asaf_lib/status/1140490796241752064 ציוץ של אסף ליברמן ברשת החברתית טוויטר], 17 ביוני 2019; [https://twitter.com/kann_news/status/1140490835856896001 ציוץ של כאן חדשות ברשתית החברתית טוויטר], 17 ביוני 2019</ref>

ביוני 2021 הועלה שמו כאחד המועמדים לכהן כראש המחלקה הכלכלית בפרקליטות המדינה, במקומו של דן אלדד.<ref></ref>

עמד בראש צוות היגוי של פרויקט לצמצום אלימות צעירים, במסגרתו פותח מודל משולב בין גורמי האכיפה, עיריית ירושלים, גורמי חינוך ורווחה, שירות המבחן לנוער ואקדמיה. כן יזם שיתוף פעולה בין הפרקליטות ומשטרת ישראל ובין גופים ציבוריים שונים בנושא המאבק באלימות בחברה הערבית.<ref>ראו: [https://twitter.com/HebrewU_heb/status/1415754875120537608 ציוץ של האוניברסיטה העברית ברשת החברתית טוויטר], 15 ביולי 2021</ref> במסגרת הפרויקט, הנקרא "עוצרים את הדימום" פותחה תוכנית לצמצום האלימות הפועלת כפילוט במספר יישובים. המיזם אומץ במסגרת החלטת ממשלה.<ref>[https://www.gov.il/he/departments/policies/dec549_2021 תוכנית לטיפול בתופעות הפשיעה והאלימות בחברה הערבית 2022-2026], באתר משרד ראש הממשלה</ref> על חלקו ביוזמה הוענק לו פרס נשיא האגודה הישראלית לקרימינולוגיה.

=== פרקליט מחוז דרום (פלילי) ===
באוקטובר 2022 נבחר פדן פה אחד בידי ועדת המכרזים לתפקיד פרקליט מחוז דרום (פלילי).<ref></ref>

== חיים אישיים ==
פדן נשוי לד"ר שני לוין-פדן, רופאה וטרינרית,<ref>[https://www.barnea4pets.co.il/site/teaminsidePage/ac98dc68-982b-46ea-a2a1-71cce5475fc2 ד"ר שני פדן], באתר מרפאה וטרינרית ברנע</ref> ואב לארבעה. מתגורר בקיבוץ בית ניר. חובב מרתונים.<ref>[https://twitter.com/erezpadan/status/526469237964296192 ציוץ של ארז פדן ברשת החברתית טוויטר], 26 באוקטובר 2014</ref>

== קישורים חיצוניים ==
* 
* [http://www.ifat.com/InfoBuzzerItemPage/?resourceId=7099659&appUser=0 ראיון ב"עושים צהרים" עם יעל דן] – על הגשת כתב אישום בפרשיית מין חמורה
* 
* 

== הערות שוליים ==

קטגוריה:עין השופט: אישים
קטגוריה:בוגרי אוניברסיטת חיפה: משפטים
קטגוריה:בוגרי האוניברסיטה העברית בירושלים: משפטים
קטגוריה:בוגרי תוכנית קרן וקסנר בישראל
קטגוריה:פרקליטי מחוז דרום
קטגוריה:בית ניר: אישים
קטגוריה:ישראלים שנולדו ב-1969